CELEX: 32011D1203(01)
Language: fi
Date: 2011-12-02 00:00:00
Title: Komission täytäntöönpanopäätös, annettu 2 päivänä joulukuuta 2011 , rahoituspäätöksen hyväksymisestä vuodeksi 2011 toisen terveysalan yhteisön toimintaohjelman (2008–2013) puitteissa ja ohjelmaan kuuluvien toimien toteuttamiseen tarkoitettujen rahoitusosuuksien valinta-, myöntämis- ja muista perusteista tehdyn komission päätöksen 2011/C 69/01 muuttamisesta

3.12.2011   
            
            
               FI
            
            
               Euroopan unionin virallinen lehti
            
            
               C 353/8
            
         KOMISSION TÄYTÄNTÖÖNPANOPÄÄTÖS,
   annettu 2 päivänä joulukuuta 2011,
   rahoituspäätöksen hyväksymisestä vuodeksi 2011 toisen terveysalan yhteisön toimintaohjelman (2008–2013) puitteissa ja ohjelmaan kuuluvien toimien toteuttamiseen tarkoitettujen rahoitusosuuksien valinta-, myöntämis- ja muista perusteista tehdyn komission päätöksen 2011/C 69/01 muuttamisesta
   2011/C 353/08
   EUROOPAN KOMISSIO, joka
   ottaa huomioon Euroopan unionista tehdyn sopimuksen sekä Euroopan unionin toiminnasta tehdyn sopimuksen,
   ottaa huomioon toisesta terveysalan yhteisön toimintaohjelmasta (2008–2013) 23 päivänä lokakuuta 2007 tehdyn Euroopan parlamentin ja neuvoston päätöksen N:o 1350/2007/EY (1) ja erityisesti sen 8 artiklan 1 kohdan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2), jäljempänä ’varainhoitoasetus’, ja erityisesti sen 75 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (3), jäljempänä ’soveltamissäännöt’, ja erityisesti sen 90 artiklan,
   ottaa huomioon kansanterveysalalla toteutettavaa yhteisön toimintaa hallinnoivan toimeenpanoviraston ”kansanterveysalan toimintaohjelman toimeenpanovirasto” perustamisesta neuvoston asetuksen (EY) N:o 58/2003 mukaisesti 15 päivänä joulukuuta 2004 tehdyn komission päätöksen 2004/858/EY (4) ja erityisesti sen 6 artiklan,
   sekä katsoo seuraavaa:
   
               (1)
            
            
               Komission päätös 2011/C 69/01 (5) annettiin 22 päivänä helmikuuta 2011.
            
         
               (2)
            
            
               Eräistä alun perin suunnitelluista tarjouspyynnöistä on syntynyt säästöjä, tai niitä ei voida toteuttaa vuoden 2011 aikana. Tämän vuoksi on tarpeen muuttaa määrärahojen jakautumista päätöksen 2011/C 69/01 liitteessä I olevassa 2 kohdassa tarkoitettujen eri rahoitusjärjestelyjen kesken, jotta voitaisiin rahoittaa useampia hankeavustuksia.
            
         
               (3)
            
            
               Erityisiin toimiin alun perin osoitettujen määrärahojen muutokset ylittävät päätöksen 2011/C 69/01 5 artiklassa tarkoitetun 20 prosentin rajan, ja niitä on sen vuoksi pidettävä rahoituspäätöksen olennaisena muutoksena, minkä vuoksi päätöstä on muutettava. Rahoituksen 20 prosentin joustavuutta olisi sovellettava eri rahoitusjärjestelyihin.
            
         
               (4)
            
            
               Tämä päätös on myös rahoituspäätös, joka koskee vuoden 2012 toisella puoliskolla Tanskan puheenjohtajakaudella järjestettävää konferenssia, joka on mainittu päätöksen 2011/C 69/01 liitteessä I olevassa 2.4.1 kohdassa.
            
         
               (5)
            
            
               Tämän vuoksi päätös 2011/C 69/01 olisi muutettava.
            
         
               (6)
            
            
               Tässä päätöksessä säädetyt toimenpiteet ovat ohjelmapäätöksen 10 artiklassa tarkoitetun komitean lausunnon mukaiset,
            
         ON PÄÄTTÄNYT SEURAAVAA:
   Ainoa artikla
   Muutetaan päätös 2011/C 69/01 seuraavasti:
   
               1.
            
            
               Korvataan 5 artiklan ensimmäinen kohta seuraavasti:
               Liitteeseen I sisältyviin erityisiin rahoitusjärjestelyihin myönnettävien määrärahojen kumulatiivisia muutoksia, jotka ovat enintään 20 prosenttia tällä päätöksellä kunkin budjettikohdan osalta sallitusta enimmäisrahoitusosuudesta, ei pidetä olennaisina edellyttäen, että ne eivät huomattavasti vaikuta työsuunnitelman luonteeseen eivätkä tavoitteisiin. Tähän voi sisältyä enintään 20 prosentin lisäys ohjelman täytäntöönpanoon tällä päätöksellä myönnettävän rahoituksen enimmäismäärään.
            
         
               2.
            
            
               Muutetaan päätöksen 2011/C 69/01 liite I seuraavasti:
               
                           a)
                        
                        
                           Korvataan 1.2 kohdan (Varat) neljäs alakohta seuraavasti:
                           Seuraavissa luvuissa esitetyt määrät ovat ohjeellisia. Soveltamissääntöjen 90 artiklan 4 kohdan mukaisesti kunkin rahoitusjärjestelyn puitteissa kussakin menoerässä on mahdollista sallia muutoksia, jotka eivät ole olennaisia.
                        
                     
                           b)
                        
                        
                           Korvataan 2.1 kohdan (Hankeavustukset) ensimmäisen alakohdan ensimmäinen virke seuraavasti:
                           Hankeavustusten ohjeellinen kokonaismäärä on arviolta 7 050 000 euroa.
                        
                     
                           c)
                        
                        
                           Korvataan kohdan 2.4.1 (Puheenjohtajavaltion konferenssit – lakisääteinen monopoli) viides alakohta seuraavasti:
                           Tämän työsuunnitelman perusteella rahoitettavat puheenjohtajavaltion konferenssit ovat Puolan puheenjohtajakaudella marraskuussa 2011 pidettävä konferenssi, jonka aiheena on ”European Brain Policy Forum; Ageing, Stroke and Alzheimer — finding innovative solutions”, ja Tanskan puheenjohtajakaudella toukokuussa 2012 pidettävä konferenssi, jonka aiheena on ”EU High Level eHealth Conference”.
                        
                     
                           d)
                        
                        
                           Korvataan 2.6 kohdan (Hankinnat) ensimmäinen alakohta seuraavasti:
                           Hankintoihin myönnettävä ohjeellinen kokonaismäärä on arviolta 15 353 028 euroa.
                        
                     
                           e)
                        
                        
                           Korvataan 3.2.1.1 kohdan (Terveyserojen vähentäminen: toimintasuunnitelmien ja rakennerahastohankkeiden valmistelu) kolmannessa alakohdassa suluissa oleva ilmaisu ”Hankeavustus” ilmaisulla ”Hankeavustukset”.
                        
                     
         
      Tehty Brysselissä 2 päivänä joulukuuta 2011.
      
         
            Komission puolesta
         
         John DALLI
         
            Komission jäsen
         
      
   
   
      (1)  EUVL L 301, 20.11.2007, s. 3.
   
      (2)  EYVL L 248, 16.9.2002, s. 1.
   
      (3)  EYVL L 357, 31.12.2002, s. 1.
   
      (4)  EUVL L 369, 16.12.2004, s. 73.
   
      (5)  http://ec.europa.eu/health/programme/docs/wp2011_fi.pdf